text: Социалното предприятие "БДЖ Пътнически превози" - Институт за пазарна икономика
  Социалното предприятие "БДЖ Пътнически превози" ...
  "БДЖ Пътнически превози" обаче има друга основна дейност – създаване на заетост и социално подпомагане под формата на некачествен, нередовен и евтин транспорт. Не много логично.
  Около 5% от превозените пътници със сухопътен транспорт[1] са ползвали "БДЖ Пътнически превози". Средно за последните 4 години това прави по около 26 млн. пътници за БДЖ годишно и над 500 млн. превозени хора от автобусен транспорт годишно.
  Твърди се, че без "БДЖ Пътнически превози" редица хора ще останат без работа – този аргумент е важен най-вече за самите работещи и семействата им, но не и за данъкоплатците. Проблемът е, че работещите в БДЖ са добре организирани, медиите често са невежи, политиците са страхливи и пресметливи, докато данъкоплатците не се организират лесно.
  Спиране веднага на най-неефективните влакове – по различни данни има над 150 влака, които се движат с под средно 30 пътници – който каквито и истории да разказва, ясно е, че това не може да продължава; това ощетява и тези дестинации, за които има голям интерес, а "БДЖ Пътнически превози" не успява да отговори на него;
  Оптимизация веднага на "БДЖ Пътнически превози" – това, обаче, ще стане трудно, защото има подписан колективен трудов договор и освобождаването на заети или е невъзможно, или е много скъпо.
  Продажба на активи, оценени като ненужни – по изказвания на представители на "БДЖ Пътнически превози" такива има много и този процес не трябва да се отлага.